LIETUVOS BANKO VALDYBA

NUTARIMAS

DĖL TAM TIKRŲ LIETUVOS RESPUBLIKOS DRAUDIMO PRIEŽIŪROS KOMISIJOS NUTARIMŲ PRIPAŽINIMO NETEKUSIAIS GALIOS

2015 m. gruodžio 15 d. Nr. 03-185

Vilnius

Vadovaudamasi Lietuvos Respublikos finansų rinkos priežiūros sistemos pertvarkos įstatymo 4 straipsnio 3 dalimi, Lietuvos banko valdyba n u t a r i a:

1.	Pripažinti netekusiais galios:

1.1.	Lietuvos Respublikos draudimo priežiūros komisijos 2004 m. vasario 3 d. nutarimą Nr. N-8 „Dėl Reikalavimų persidraudimui ir perdraudiko pasirinkimo kriterijų patvirtinimo“ su visais pakeitimais ir papildymais;

1.2.	Lietuvos Respublikos draudimo priežiūros komisijos 2004 m. kovo 9 d. nutarimą Nr. N-24 „Dėl Draudimo įmonės draudimo techninių atidėjinių padengimo turtu taisyklių patvirtinimo“ su visais pakeitimais ir papildymais;

1.3.	Lietuvos Respublikos draudimo priežiūros komisijos 2004 m. rugsėjo 14 d. nutarimą Nr. N-108 „Dėl draudimo įmonės lėšų investavimo ataskaitų patvirtinimo“ su visais pakeitimais ir papildymais;

1.4.	Lietuvos Respublikos draudimo priežiūros komisijos 2005 m. gegužės 3 d. nutarimą Nr. N-81 „Dėl Vyriausiojo aktuaro ataskaitos sudarymo tvarkos aprašo patvirtinimo“ su visais pakeitimais ir papildymais;

1.5.	Lietuvos Respublikos draudimo priežiūros komisijos 2005 m. liepos 26 d. nutarimą Nr. N-112 „Dėl Pranešimo Lietuvos Respublikos draudimo priežiūros komisijai apie draudimo įmonės sudarytas su kitais asmenimis sutartis tvarkos patvirtinimo“;

1.6.	Lietuvos Respublikos draudimo priežiūros komisijos 2008 m. sausio 29 d. nutarimą Nr. N-14 „Dėl Perdraudimo įmonių perdraudimo techninių atidėjinių padengimo turtu taisyklių patvirtinimo“;

1.7.	Lietuvos Respublikos draudimo priežiūros komisijos 2009 m. gruodžio 29 d. nutarimą Nr. N-532 „Dėl Nepakankamo perdraudimo sutarčių identifikavimo ir vertinimo taisyklių patvirtinimo“ su visais pakeitimais ir papildymais.

2.	Nustatyti, kad šis nutarimas įsigalioja 2016 m. sausio 1 d.

Valdybos pirmininko pavaduotojas,

pavaduojantis Valdybos pirmininką	Raimondas Kuodis